Document ID: 32012D0450
Publication Date: 2012-07-27

Content:
DEĊIŻJONI TA’ IMPLIMENTAZZJONI TAL-KUMMISSJONI
tas-27 ta’ Lulju 2012
li temenda d-Deċiżjoni 2009/821/KE fir-rigward tal-lista ta’ postijiet ta’ spezzjoni fil-fruntiera
(notifikata bid-dokument numru C(2012) 5187)
(Test b’relevanza għaż-ŻEE)
(2012/450/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar veterinarju u zootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (1), u b’mod partikolari l-Artikolu 20(1) u (3) tiegħu,
Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (2), u b’mod partikolari t-tieni sentenza tat-tieni subparagrafu tal-Artikolu 6(4) tagħha,
Wara li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3), u b’mod partikolari l-Artikolu 6(2) tagħha,
Billi:
(1)
Id-Deċiżjoni tal-Kummissjoni 2009/821/KE tat-28 ta’ Settembru 2009 li tfassal lista approvata ta’ postijiet ta’ spezzjoni fuq il-fruntiera, li tistabbilixxi ċerti regoli dwar l-ispezzjonijiet imwettqa mill-esperti veterinarji tal-Kummissjoni u tistabbilixxi l-unitajiet veterinarji fi TRACES (4), tistabbilixxi lista ta’ postijiet ta’ spezzjoni fil-fruntiera approvati skont id-Direttivi 91/496/KEE u 97/78/KE. Din il-lista hija stipulata fl-Anness I ta’ dik id-Deċiżjoni.
(2)
Wara komunikazzjoni mingħand ir-Repubblika Ċeka, il-Ġermanja, Spanja, l-Italja, il-Portugall u r-Renju Unit, l-annotazzjonijiet għall-postijiet ta’ spezzjoni fil-fruntiera f’dawk l-Istati Membri għandhom jiġu emendati fil-lista stabbilita fl-Anness I għad-Deċiżjoni 2009/821/KE.
(3)
Wara spezzjonijiet sodisfaċenti mis-servizzi ta’ spezzjoni tal-Kummissjoni, l-Uffiċċju Alimentari u Veterinarju, xi postijiet ta’ spezzjoni fil-fruntieri ġodda f’Jade-Weser-Port Wilhelmshaven fil-Ġermanja, fl-ajruport ta’ Riga fil-Latvja u fl-ajruport ta Edinburgu fir-Renju Unit għandhom jiżdiedu mal-annotazzjonijiet għal dawk l-Istati Membri fil-lista stabbilita fl-Anness I għad-Deċiżjoni 2009/821/KE.
(4)
Barra minn hekk, l-Italja kkomunikat li l-post ta’ spezzjoni fil-fruntiera fl-ajruport ta’ Milano-Linate għandu jkun temporanjament sospiż u li s-sospensjoni temporanja tal-ispezzjoni fil-fruntiera f’Torino-Caselle għandha titneħħa. Għaldaqstant il-lista ta’ annotazzjonijiet għal dak l-Istat Membru kif stabbilita fl-Anness I tad-Deċiżjoni 2009/821/KE għandha tiġi emendata skont dan.
(5)
Barra minn hekk, il-Latvja kkomunikat li l-ispezzjoni fil-fruntiera f’Patarnieki għandha tkun temporanjament sospiża u li l-annotazzjoni rilevanti għal dak l-Istat Membru kif stabbilit fl-Anness I għad-Deċiżjoni 2009/821/KE għandha għalhekk tiġi emendata skont dan.
(6)
Id-Deċiżjoni 2009/821/KE għandha għalhekk tiġi emendata skont dan.
(7)
Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Anness I tad-Deċiżjoni 2009/821/KE hu emendat skont l-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, is-27 ta’ Lulju 2012.

Metadata:
Eurovoc Level 1 Categories: 100147
100161
100156
Eurovoc Level 2 Categories: 100277
100283
100192
100282
100245
Eurovoc Level 3 Categories: 5655
2442
5781
5283
122
2106
4590
913
912
3156
911
914
2200
All Eurovoc Categories: 1318
1445
1519
2563
3774
502
5706
5860
863